Odd Johan Nelvik

Odd Johan Nelvik (født 1955) er tidligere sjefredaktør i ukebladet Se og Hør og medeier i festarrangørselskapet Komon.Se og Hør-sjef tjener fett på fest  fra kjendis.no den 23. august 2006

Odd Johan Nelvik arbeidet som journalist i Aura Avis fra 1972 til 1974, Tidens Krav fra 1974 til 1976 og i VG i 1978. Han tok utdannelse ved Norsk journalisthøgskole i 1978 og begynte i Se og Hør samme år, først som fotoreporter, deretter som redaksjonssjef. I 1985 ble han sidestilt sjefsredaktør med bladets grunnlegger, Knut Haavik (1943-2019). Nelvik ble  forlagsdirektør i 1989. Ved Se og Hørs 25-årsjubileum i 2003 overtok Nelvik lederskribenten Knut Haaviks plass som bladets talsmann. Han har siden deltatt aktivt i mediedebatten, særlig rundt kjendisjournalistikken i Se og Hør, der han har spilt en pågående, men tilsynelatende mer forsonende og taktfull rolle enn sin forgjenger.

Odd Johan Nelvik sluttet som sjefredaktør i Se og Hør i 2008. Med Stig Bareksten (født 1972) etablerte han i 2011 Det norske brenneri i Grimstad.Ex. Se og Hør-sjef håver inn på spritsalg i Dagbladet den 22. mai 2015. 

Han er far til TV-journalisten Live Johnsrud Nelvik (født 1982).

 Nelvik i fiksjon 
I den norske spillefilmen En helt vanlig dag på jobben, bygget på Håvard Melnæs' bok om Se og Hør, er redaktøren Odd Asvik bygget på Nelvik og blir spilt av Jon Øigarden.

 Referanser 

 Eksterne lenker 

Kategori:Norske redaktører
Kategori:Norske journalister
Kategori:Journalister i norske lokalaviser
Kategori:Personer fra Sunndal kommune